Mesto Žilina, na základe samostatnej pôsobnosti podľa článku 68 Ústavy Slovenskej republiky a podľa § 6, ods. 1 zákona č. 369/1990 Zb. o obecnom zriadení v znení neskorších zmien a doplnkov a podľa § 16 zákona 195/1998 Z.z. o sociálnej pomoci v znení neskorších predpisov vydáva toto všeobecne záväzné 

NARIADENIE

ktorým sa mení spôsob určenia úhrady a výška úhrady za stravný lístok v jedálni pre dôchodcov

č......../2007 

Článok 1
Úvodné ustanovenia
Poskytovanie služby

1.	Účelom tohto všeobecne záväzného nariadenia je v rámci plnenia úloh mesta Žilina na          úseku sociálnej pomoci občanovi, ktorý má trvalý pobyt v meste Žilina stanoviť výšku ceny stravného lístka pri spoločnom stravovaní v jedálni pre dôchodcov poberateľov starobného a invalidného dôchodku. 

Článok 2
Organizovanie a poskytovanie spoločného stravovania

1.	    V zmysle § 16, zák. 195/98 o sociálnej pomoci, v znení neskorších predpisov, spoločné stravovanie možno organizovať pre občana ktorého stravovanie nemožno zabezpečiť inak a ktorý je :
   a) poberateľom starobného dôchodku, alebo 
   b) pre svoj nepriaznivý stav je odkázaný na spoločné stravovanie – invalidný dôchodca
   Spoločné stravovanie je takto zabezpečené v Jedálni pre dôchodcov na ul. J. Borodáča č.1.

2.	   V jedálni pre dôchodcov možno poskytovať stravovanie v rozsahu jedného teplého jedla - obeda denne.

3.	   Dôchodca – žiadateľ predloží príslušnému sociálnemu oddeleniu Mestského úradu v Žiline, žiadosť na základe ktorej sa mu bude poskytovať spoločné stravovanie pre dôchodcov. Súčasťou žiadostí je potvrdenie o výške príjmu /starobného, invalidného, vdovského, alebo sociálneho dôchodku/.

4.  Úhrada za stravný lístok sa určí žiadateľovi o poskytovanie stravy v jedálni pre dôchodcov          podľa výšky príjmu/dôchodku. 

5.  Skutočná hodnota /kde sú premietnuté skutočné náklady na prevádzku jedálne – mzdy,     energie, opravy/ jedného hlavného jedla - obeda je 57,- Sk, stravná jednotka je 30,- Sk /nákup potravín na jeden obed/. Denne počas  pracovných dní sa pripravujú dva druhy hlavných jedál na výber.

Článok 3
Výška úhrady za stravný lístok

1. Výška úhrady za jeden stravný lístok sa určuje na základe príjmu žiadateľa /výšky        dôchodku/  a to nasledovne :

pri výške príjmu /mesiac/ osoba :			úhrada stravníkom :
a ) do   5 000,- Sk						25,- Sk
b ) do   7 000,- Sk						30,- Sk
c ) do   9 000,- Sk						35,- Sk
d ) do 11 000,- Sk						40,- Sk
e ) od 11 000,- Sk						45,- Sk

2. Úhrada za poskytovanie stravy v jedálni pre dôchodcov sa zabezpečuje priamou platbou      
    pri zakúpení stravných lístkov u vedúceho zamestnanca jedálne pre dôchodcov,  ku koncu kalendárneho mesiaca na nasledujúci kalendárny mesiac.

Článok 4
Osobitné ustanovenie

1. Poskytovanie stravovania pre dôchodcov v jedálni pre dôchodcov podľa tohto nariadenia sa                   ďalej riadi zákonom č. 195/1998 Z. z. o sociálnej pomoci v znení neskorších predpisov. 

Článok 5
Záverečné ustanovenie

1. Všeobecne záväzné nariadenie bolo schválené Mestským zastupiteľstvom v Žiline dňa.....
2. Všeobecne záväzné nariadenie bolo vyvesené na úradnej tabuli mesta  dňa...../2007. Toto   všeobecne záväzné nariadenie nadobúda účinnosť 15 -tým dňom od vyvesenia na úradnej tabuli mesta Žilina. 

									Ivan Harman, v. r.
								         primátor mesta Žilina